Kumbatine nasjonalpark

Kumbatine nasjonalpark er en nasjonalpark i delstaten New South Wales i Australia. Den ligger omtrent 332 kilometer nordøst for Sydney, ved byen Kempsey. Geografi Parken er dekt av både lave og bratte skogsåser, som tilbyr habitater for 14 truede dyrearter. Hele elveløpet til den lille elva Glencoe Creek ligger innenfor parken. Det mest fremtredende og høyeste fjellet i nasjonalparken er Mount Kippara, som ligger 484 meter over havet. Dyreliv Innenfor parken lever blant annet den truede arten koala, 3 truede uglearter, og 3 truede flaggermusarter. Av fuglearter er japansk bekkasin, fiskeørn og pigghaleseiler alle kjent fra Kumbatine. Aboriginsk historie Ulike grupper med aboriginere har vært tilknyttet området gjennom tidene. Arkeologiske funn som gamle leirsteder og redskaper viser en lang aboriginsk historie innenfor parkens grenser. Nasjonalparkstyret samarbeider i dag med aboriginske grupper (særlig Dunghutti-stammen) om hvordan parken skal brukes og videreutvikles. Referanser